text: রবার্ট টারজান একজন মার্কিন কম্পিউটার বিজ্ঞানী।
  
  প্রাথমিক জীবন ও শিক্ষাগ্রহণ 
  রবার্ট টারজান ক্যালিফোর্নিয়ায় জন্মগ্রহণ করেন। তিনি ১৯৬৯ সালে ক্যালিফোর্নিয়া ইন্সটিটিউট অফ টেকনোলজি থেকে গণিতে ব্যাচেলর ডিগ্রি অর্জন করেন। তিনি ১৯৭১ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগ থেকে থেকে মাস্টার্স এবং ১৯৭২ সালে পিএইচডি ডিগ্রি অর্জন করেন। তার পিএইচডি অভিসন্দর্ভের তত্ত্বাবধায়ক ছিলেন টুরিং পুরস্কার বিজয়ী দুই কম্পিউটার বিজ্ঞানী ডোনাল্ড কানুথ ও রবার্ট বব ফ্লয়েড
  
  কর্মজীবন 
  টারজান ১৯৭২ সালে কর্নেল বিশ্ববিদ্যালয়ের কম্পিউটার বিজ্ঞান বিভাগের সহকারী অধ্যাপক হিসেবে যোগদান করেন। ১৯৭৩ থেকে ১৯৭৫ সাল পর্যন্ত ইউনিভার্সিটি অব ক্যালিফোর্নিয়া, বার্কলে তে মিলার রিসার্চ ফেলো হিসেবে কর্মরত ছিলেন। ১৯৭৪ সালে তিনি স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন এবং ১৯৭৭ সালে সহযোগী অধ্যাপক পদে উন্নীত হন। তিনি ১৯৮০ সাল পর্যন্ত স্ট্যানফোর্ড বিশ্ববিদ্যালয়ে কর্মরত ছিলেন। তিনি ১৯৮০ থেকে ১৯৮৯ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। ১৯৮১ থেকে ১৯৮৫ সাল পর্যন্ত তিনি নিউ ইয়র্ক বিশ্ববিদ্যালয়ের কম্পিউটার বিজ্ঞান বিভাগের অ্যাডজাঙ্কট অধ্যাপক হিসেবে কর্মরত ছিলেন। ১৯৮৫ সাল থেকে তিনি প্রিন্সটন বিশ্ববিদ্যালয়ের কম্পিউটার বিজ্ঞান বিভাগের অধ্যাপক হিসেবে কর্মরত ছিলেন। ১৯৯৬ সালে ম্যাসাচুসেট্‌স ইনস্টিটিউট অফ টেকনোলজি তে ভিজিটিং বিজ্ঞানী হিসেবে কর্মরত ছিলেন।
  
  প্যাটেন্ট 
  তিনি ১৫টি প্যাটেন্টের অধিকারী।
  
  প্রকাশনা
  
  বই 
   Data Structures and Network Algorithms (১৯৮৩)
   Notes on Introductory Combinatorics (১৯৮৩)
  
  সম্মাননা ও পুরস্কার 
   ১৯৮৬ সালে এসিএম প্রদত্ত টুরিং পুরস্কার বিজয়ী।
  
  তথ্যসূত্র
  
  বহিঃসংযোগ 
   DBLP: Robert Endre Tarjan
   List of Robert Tarjan's patents on IPEXL's Patent Directory
   Robert Tarjan's home page at Princeton.
   Mathematics Genealogy Project entry for Robert Endre Tarjan.
  
  বিষয়শ্রেণী:১৯৪৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ইউনিভার্সিটি অব ক্যালিফোর্নিয়া, বার্কলের প্রাক্তন শিক্ষার্থী
  বিষয়শ্রেণী:Members of the United States National Academy of Sciences
  বিষয়শ্রেণী:মার্কিন কম্পিউটার বিজ্ঞানী
  বিষয়শ্রেণী:অ্যাসোসিয়েশন ফর কম্পিউটিং মেশিনারির ফেলো
  বিষয়শ্রেণী:Scientists at Bell Labs
  বিষয়শ্রেণী:ক্যালিফোর্নিয়া ইন্সটিটিউট অফ টেকনোলজির প্রাক্তন শিক্ষার্থী
  বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
  বিষয়শ্রেণী:প্রিন্সটন বিশ্ববিদ্যালয়ের শিক্ষক
  বিষয়শ্রেণী:People from Pomona, California
  বিষয়শ্রেণী:Fellows of Society for Industrial and Applied Mathematics
  বিষয়শ্রেণী:Summer Science Program
  বিষয়শ্রেণী:টুরিং পুরস্কার বিজয়ী
title: রবার্ট টারজান